stanford-oval/wikipedia huggingface dataset:
Wendell Rodricks
Opinnot ja ura muotisuunnittelijana

Rodricks valmistui cateringalan oppiarvolla vuonna 1982 ja aloitti työskentelyn Omanin Masqatissa. Hän kuitenkin lähti opiskelemaan muotia Los Angelesiin ja Pariisiin. Hän palasi Intiaan vuonna 1988 ja perusti oman tuotemerkkinsä vuonna 1989.
Rodricks perusti ensimmäisen muotiliikkeensä Panajiin Goaan. Hän oli suunnittelijana tyyliltään minimalistinen. Rodricks korosti työssään myös ympäristöystävällisyyttä. Hänellä oli merkittävä rooli goalaisten kunbi sari -perinneasujen palauttamisessa suosioon. Rodricks osallistui ensimmäisenä intialaisena muotisuunnittelijana Igedon näytökseen. Hän oli vuonna 2001 myös ensimmäinen intialainen muotisuunnittelija, joka avasi Dubai Fashion Weekin. Rodricks oli mukana perustamassa Lakmé Fashion Week -tapahtumaa. Hänelle myönnettiin Padma Shri vuonna 2014. Vuonna 2016 Rodricks siirsi tuotemerkkinsä Schulen Fernandesin johdettavaksi. Hän keskittyi tämän jälkeen työhön Goan ensimmäisen muotimuseo Moda Goa Museum & Research Centren parissa. Museo perustettiin Colvalen kaupungin perinteikkääseen Casa Dona Maria -taloon.
Muu työ

Rodricks oli Goa Todayn kolumnisti ja kirjoitti myös The Voice of Fashion -lehteen. Hän julkaisi kirjat Moda Goa (2011), Green Room (omaelämäkerta, 2012) ja Poskem (2019). Rodricks esiintyi cameorooleissa elokuvissa Boom (2003), Fashion (2008) ja Shab (2017). Lisäksi hän oli näyttelijänä televisioelokuvassa True West (2002).
Rodricks puolusti aktiivisesti ympäristöasioita sekä seksuaali- ja sukupuolivähemmistöjen oikeuksia. Hän perusti näihin vähemmistöihin kuuluville suunnatun auttavan puhelimen.
Yksityiselämä

Rodricks oli avoimesti homoseksuaalinen. Hänen elämänkumppaninsa oli Jerome Marrel. Pariskunta avioitui siviiliseremoniassa Pariisissa vuonna 2002.
Kuolema ja jälkivaiheet

Rodricks kuoli sydäninfarktiin kotonaan Goassa helmikuussa 2020. Purple Style Labs osti hänen tuotemerkkinsä vuonna 2020 ja avasi sille uuden liikkeen Mumbaihin.
Aiheesta muualla

Wendell Rodricks Internet Movie Databasessa. (englanniksi)
Iso-Kairi

| Iso-Kairi |
| --- | --- |
Valtiot:  Suomi 
Paikkakunta:  Vihti
Koordinaatit:  60°32′10″N, 24°36′30″E
Järvinumero:  23.093.1.006
Mittaustietoja
Pinnankorkeus:  99,3 m 
Rantaviiva:  4,5 km 
Pinta-ala:  0,43 km² 
 fiIso-Kairi 
Iso-Kairi on Vihdin koillisosassa läntisellä Uudellamaalla sijaitseva 43 hehtaarin laajuinen järvi. Se on matala ja sameavetinen. Etäisyys Nummelasta on 27 kilometriä koilliseen ja Helsingin keskustasta 44 kilometriä pohjoisluoteeseen.
Maantiede

Iso-Kairin pituus on noin kilometri, järven rannat polveilevat ja se kapenee voimakkaasti keskikohdastaan. Pohjois- ja eteläosa ovat leveämpiä. Etelärannan tuntumassa sijaitsevaa luotoa lukuun ottamatta Iso-Kairi on saareton. Rannat ovat metsäisiä, rantavedessä ja lahdissa kasvaa ulpukoita. Iso-Kairiin virtaan Pikku-Kairin oja Pikku-Kairista, joka sijaitsee Iso-Kairin luoteispuolella. Iso-Kairista virtaa Kalakoskenoja Vihtijärveen, joka sijaitsee 500 metriä Iso-Kairista etelään. Vihtijärven korkeustaso on noin kolmetoista metriä Iso-Kairia alempana.
Iso-Kairin vedenlaatu on hyvä.
Iso-Kairi (23.093.1.006) kuuluu Vihtijärven valuma-alueeseen (23.093), joka on kolmannen jakovaiheen vesistö Karjaanjoen vesistössä (23). Toinen jakovaihe on Vihtijoen valuma-alue (23.09). Iso-Kairi on Vihtijärven valuma-alueen toiseksi laajin vakavesi ja Karjaanjoen vesistön koillisia vakavesiä.
Aiheesta muualla

Vesientila.fi: ISO-KAIRIN VEDEN LAATU
Isorölli

| Isorölli |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Röllit Agrostis
Laji::  gigantea
Kaksiosainen nimi
 Agrostis gigantea  Roth 
Katso myös
   Isorölli Wikispeciesissä   Isorölli Commonsissa 
Infobox OKNimi-testi OK: 
Isorölli (Agrostis gigantea) on heinälaji röllien suvussa. Se on monivuotinen ja kasvaa mätästävänä enintään metrin korkuiseksi. Se muistuttaa paljon rönsyrölliä (Agrostis stolonifera), mutta lajilla ei ole pintarönsyjä vain maarönsyjä. Isoröllin muunnoksia ovat järvi-isorölli (Agrostis gigantea var. repens), meri-isorölli (Agrostis gigantea var. glaucescens) ja rikkaisorölli (Agrostis gigantea var. gigantea). Isorölli voi risteytyä nurmiröllin (Agrostis capillaris) ja rönsyröllin (Agrostis stolonifera) kanssa.
Isorölliä tavataan koko Suomessa, etelässä runsaammin ja pohjoisessa harvemmin. Sitä kasvaa ainakin järvien, jokien ja merenrannoilla, niityillä, kesannoilla, pientareilla, joutomailla, tienvarsilla.
Aiheesta muualla

Suomen Lajitietokeskus: Isorölli (Agrostis gigantea)
Pinkka, Lajintuntemuksen oppimisympäristö: Isorölli (Agrostis gigantea)
Luopioisten kasvisto: Isorölli (Agrostis gigantea)
ITIS: Agrostis gigantea (englanniksi)
United States Department of Agriculture (USDA): Agrostis gigantea (englanniksi)
Flora of China: Agrostis gigantea (englanniksi)
Jacques Lecoq

Jacques Lecoq (15. joulukuuta 1921 – 19. tammikuuta 1999) oli ranskalainen näyttelijä, miimikko ja teatteriopettaja. Hän perusti kansainvälisen teatterikoulun Pariisiin (L'École Internationale de Théâtre Jacques Lecoq) vuonna 1956 ja opetti siellä kuolemaansa asti vuoteen 1999.
Lecoq korosti opetuksessaan fyysistä teatteria, liikettä ja pantomiimia. Hän kiinnostui teatterista nuoruudessaan urheiluharrastuksen, erityisesti voimistelun kautta. Hän piti liikkeen geometriaa ja urheilun rytmiikkaa eräänlaisena fyysisenä runoutena.
Lecoq asui muutamia vuosia Italiassa, jossa hän perehtyi Commedia dell'arteen ja esiintyi Dario Fon kanssa. Lecoqin oppilaita ovat olleet muun muassa Geoffrey Rush, Isla Fisher, Toby Jones ja Gates McFadden. Suomalaisia Jacques Lecoqin teatterikoulussa opiskelleita ovat Marc Gassot ja Merja Pöyhönen.
Istiaía

| Istiaía Ιστιαία |
| --- | --- |
 Istiaían kaupunki.
 Kunnallisyksikön sijainti
 Istiaía
 Koordinaatit: 38°57′11″N, 23°09′05″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Euboia
Kunta:  Istiaía-Aidipsós
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  290401
Väkiluku (2011):  7 091
 – Kaupunki­yhdys­kunta:  5 522
 – Kaupunki:  4 339
Aikavyöhyke:  UTC+2
 – Kesäaika:  UTC+3
Rekisterikilpi:  ΧΑ
Infobox OKVirheellinen NIMI-arvo: 
Istiaía (kreik. Ιστιαία; myös Istiéa) on Kreikan kaupunki sekä samanniminen Istiaía-Aidipsóksen kunnan kunnallisyksikkö (Δημοτική Ενότητα Ιστιαίας, Dimotikí Enótita Istiaías) ja entinen itsenäinen kunta. Se sijaitsee Euboian alueyksikössä Keski-Kreikan alueella. Koko kunnallisyksikön väkiluku on 7 091 ja varsinaisen Istiaían kaupungin väkiluku 4 339 (vuonna 2011). Istiaía on Istiaía-Aidipsóksen kunnan kuntakeskus.
Istiaían kaupunki sijaitsee sisämaassa Euboian saaren pohjoisosassa noin 5 kilometrin päässä saaren pohjoisrannikosta. Se on perinyt nimensä antiikin Histiaian eli Oreoksen kaupungilta, joka sijaitsi sen lähellä. Istiaían aiempi nimi oli vuoteen 1913 saakka Xirochóri (Ξηροχώρι). Istiaía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Istiaía-Aidipsóksen kunnaksi yhdessä Aidipsóksen, Artemísion, Lichádan ja Oreoín kanssa, jolloin se muuttui uuden kunnan kunnallisyksiköksi.
Kunnallisyksikön osat

Istiaían kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Avgariá | Avgariá | 96 |
| Galatsádes | Galatsádes | 58 |
| Galatsádes | Kamatriádes | 90 |
| Galatsóna | Galatsóna | 65 |
| Istiaía | Ágios Geórgios | 389 |
| Istiaía | Istiaía | 4 339 |
| Istiaía | Kanatádika | 59 |
| Istiaía | Néa Sinasós | 565 |
| Istiaía | Neochóri | 170 |
| Kamária | Kamária | 381 |
| Kokkinomiléa | Kokkinomiléa | 72 |
| Kryonerítis | Kryonerítis | 189 |
| Miliés | Miliés | 169 |
| Monokaryá | Káto Monokaryá | 113 |
| Monokaryá | Monokaryá | 42 |
| Voutás | Kyparíssi | 51 |
| Voutás | Símia | 45 |
| Voutás | Voutás | 198 |
Yhteensä: 7 091
Into Kustannus

| Into Kustannus Oy |
| --- | --- |

Yritysmuoto:  osakeyhtiö
Perustettu:  2007
Puheenjohtaja:  Riku Eskelinen
Avainhenkilöt:   Toni Herold  Satu Laatikainen  Noora Ojala  Maria Rossi 
Kotipaikka:  Helsinki
Toimiala:  Kirjojen kustantaminen
Liikevaihto:  n. 2,1 milj. € (2022)
Liikevoitto:  n. 18 500 € (2022)
Henkilöstö:  12
Omistaja:   Jaana Airaksinen  Mika Rönkkö  Heikki Hiilamo  Risto Isomäki  Rosebud Books  Maan ystävät  Luonto-Liitto 
Kotisivu:  intokustannus.fi
Infobox OKVirheellinen NIMI-arvo: 
Into Kustannus Oy on suomalainen kustannusyhtiö, joka kustantaa muun muassa kauno- ja tietokirjallisuutta, pamfletteja, kartastoja, sarjakuvia sekä Le Monde diplomatique- ja Novaja Gazeta -lehtiä. Se perustettiin Voima-lehden yhteyteen vuonna 2007. Innon omistajia ovat Maan ystävät, Luonto-Liitto, Rosebud Books, Heikki Hiilamo, Jaana Airaksinen ja Mika Rönkkö. Yrityksen toimipaikka on Helsingin Kalevankadulla.
Into Kustannuksen toiminta alkoi tuottamalla Le Monde diplomatique -taskukirjoja, joista ensimmäinen julkaistiin 9. tammikuuta 2007. Kustantamon ensimmäinen kirja oli pamfletti Puolueiden kriisi, joka julkaistiin vappuna 2008. Into Kustannus Oy sai 12 000 euroa valtionavustusta Novaja Gazetaa ja Le Monde Diplomatiquea varten vuonna 2013.
Into on julkaissut lähes 400 kirjailijan teoksia. Innon kotimaisia kaunokirjailijoita ovat muun muassa Risto Isomäki, Laura Gustafsson ja Saara Henriksson sekä käännöskirjailijoita brasialialalinen Luiz Ruffato ja eteläkorealainen Kyung-sook Shing sekä dekkarikirjailijat Arne Dahl ja Denise Rudberg, Indrek Hargla, Sergei Lukjanenko ja Edgar Rice Burroughs.
Tietokirjoja ja pamfletteja julkaisseita ovat suomalaisista muun muassa Hanna Nikkanen, Lauri Nurmi, Teemu Mäki, Vappu Taipale ja Ilkka Taipale, Tiia Aarnipuu, Erkki Aurejärvi, Timo Kalevi Forss, Risto Isomäki, Kimmo Kiljunen, Dan Koivulaakso, Anna Kontula, Heikki Patomäki ja Esko Seppänen sekä ulkomaisista Naomi Klein, Thomas Piketty ja Luke Harding, Tariq Ali, Ignacio Ramonet, Arundhati Roy ja Paul Verhoeven.
Into ilmoitti 12. tammikuuta 2010 tarjoavansa jatkossa liki kaiken aineistonsa myös sähköisessä muodossa.
Toimitusjohtajat

Seuraavat henkilöt ovat toimineet Into Kustannuksen toimitusjohtajina:
Jaana Airaksinen 2007–2022[lähde? ]
Johanna Paaso 4/2023–10/2023[lähde? ]
Aiheesta muualla

Into Kustannuksen kotisivut
Jade Moore

Jade Moore
Jade Moore (s. 22. lokakuuta 1990) on englantilainen jalkapalloilija, pelipaikaltaan keskikenttäpelaaja. Hän on pelannut Englannin naisten maajoukkueessa vuoden 2019 MM-kilpailujen päättyessä 50 maaottelua ja tehnyt niissä yhden maalin.
Moore esiintyi ensimmäisen kerran Englannin naisten maajoukkueessa helmikuussa 2012 ottelussa Suomea vastaan. Hän saavutti MM-pronssia Englannin joukkueessa vuoden 2015 MM-kilpailuissa Kanadassa ja päästyään ensimmäisessä ottelussa vaihtopelaajana kentälle pelasi sen jälkeen viidessä ottelussa täydet minuutit kunnes pronssiottelussa joutui jäämään vaihtopenkille. EM-kilpailuissa 2017 Englannin selvitessä välieriin Moore pelasi avauskokoonpanossa neljässä ottelussa ja istui vaihdossa vain merkityksettömässä viimeisessä alkulohko-ottelussa. MM-kilpailuissa 2019 hän pelasi avauskokoonpanossa kahdessa ottelussa ja tuli vaihdosta kentälle kahdessa ottelussa.
Seuratasolla Moore edustaa Readingiä, jonne hän siirtyi Notts Countysta vuonna 2017. Aiemmin hän on pelannut Birmingham Cityssä ja sitä ennen vuoden 2010 lopulle saakka Leeds Carnegiessa.
Jalissa Trotter

Jalissa Trotter (s. 17. huhtikuuta 1997) on yhdysvaltalainen lentopalloilija, pelipaikaltaan passari ja pituudeltaan 172-senttimetrinen. Hän on edustanut Suomessa lentopallon Mestaruusliigassa kuusamolaisseura Pölkkyä kausina 2019–2020 ja 2021–2022.
Trotter pelasi neljä vuotta Syracusen yliopistossa. Kauden 2019–2020 hän pelasi Suomessa Pölkyn joukkueessa. Pölkky voitti tuolloin liigan runkosarjan mutta pudotuspelejä ei koronavirusepidemian vuoksi pelattu. Kauden 2020–2021 Trotter oli Yhdysvalloissa Ouachita Baptist Universityn apuvalmentajana. Hän palasi Suomeen Pölkyn joukkueeseen kaudeksi 2021–2022. Tammikuussa 2022 hän oli voittamassa Suomen Cupia ja kauden päätteeksi Suomen-mestaruutta. Hän oli joukkueen ykköspassari mutta joutui jäämään pois liigan seitsemään otteluun venyneen loppuottelusarjan kolmesta viimeisestä ottelusta loukkaantumisen vuoksi.
Jade North

| 0 | 1 | 2 |
| --- | --- | --- |

Henkilötiedot
Koko nimi: Jade Bronson North
Syntymäaika: 7. tammikuuta 1982 (ikä 42)
Syntymäpaikka: Taree, Australia
Kansalaisuus:  Australia
Pelipaikka: Puolustaja
Pituus: 180 cm
Seurat
| Vuodet | Seura | O (M) |
| 1998-2001 2001-2003 2003-2004 2005-2009 2009 2010 2010-2011 2011 2012 2013–2018 2019– | Brisbane Strikers Sydney Olympic Perth Glory Newcastle Jets Incheon United Tromsø Wellington Phoenix FC Tokyo Consadole Sapporo Brisbane Roar Murray United |  |
Maajoukkue
| 2002–2013 | Australia | 41 (0) |
Jade North (s. 7. tammikuuta 1982 Taree) on australialainen jalkapalloilija.
Jalkapallomaajoukkue

North debytoi Australian maajoukkueessa 2002. Hän on pelannut 41 maaottelua.
Jacques Lefèvre

| Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Maa:   Ranska> Miesten miekkailu. |
| --- | --- | --- | --- |
|  Pronssia | Helsinki 1952 | säilän joukkuekilpailu |  |
Jacques Lefèvre (1. helmikuuta 1928 Marseille – 12. tammikuuta 2024 La Rochelle) oli ranskalainen miekkailija, hänen aseenaan oli säilä.
Lefevre oli mukana pronssia voittaneessa Ranskan joukkueessa Helsingin olympiakisoissa 1952. Hänen lisäkseen Ranskan joukkueeseen kuuluivat Jean Laroyenne, Maurice Piot, Jean Levavasseur, Bernard Morel ja Jean-François Tournon. Lisäksi hän sijoittui olympialaisten henkilökohtaisissa kilpailuissa neljänneksi Lontoossa 1948, kuudenneksi Helsingissä 1952, neljänneksi Melbournessa 1956 ja yhdeksänneksi Tokiossa 1964. Joukkuekilpailussa hän sijoittui Ranskan miehistössä viidenneksi Lontoossa, neljänneksi Melbournessa, viidenneksi Roomassa 1960 ja neljänneksi Tokiossa.
Jade McGlynn

Jade McGlynn
Jade McGlynn on brittiläinen Venäjän tutkija.
McGlynn opiskeli rusistiikkaa Oxfordin yliopistossa. Hän oli kiinnostunut Venäjästä jo lapsena tutustuttuaan Fjodor Dostojevskin kirjallisuuteen ja aloitettuaan venäjän kielen opettelun. McGlynn on asunut yhteensä viisi vuotta Venäjällä. Hän väitteli filosofian tohtoriksi Oxfordin yliopistosta ja työskenteli Venäjän aatehistorian ja kirjallisuuden luennoitsijana kahden ja puolen vuoden ajan. McGlynn on ollut tutkijana Middlebury Collegessa, Voronežin valtionyliopistossa, Birminghamin yliopistossa ja King’s College Londonissa. Hän on perehtynyt muun muassa Venäjän tiedotusvälineisiin ja ulkopolitiikkaan. Hän on ollut aktiivinen kommentaattori kansainvälisissä tiedotusvälineissä.
Väitöskirjassaan McGlynn tarkasteli Venäjän historian valjastamista poliittiseen käyttöön Vladimir Putinin kolmannella kaudella vuosina 2012–2018. Hänen teoksensa Russia’s War (2023) julkaistiin suomennettuna Docendon kautta syyskuussa 2023. Siinä hän tarkastelee syitä venäläisten Ukrainan sodalle antamalle tuelle. Kirjan mukaan Venäjän hallinnon venäläisille esittämät kertomukset ovat sellaisia, joille väestö on valmiiksi vastaanottavaista. Kirjan mukaan luotu kuvitelma venäläisyydestä pyritään sodassa osoittamaan todellisuuspohjaiseksi. McGlynn kannattaa sanojensa mukaan kollektiivista eettistä vastuuta, mutta ei kollektiivista syyllisyyttä. McGlynn kirjoitti myös teoksen Memory Makers: The Politics of the Past in Putin’s Russia (2023). Siinä käsitellään Venäjän valtion ja yhteiskunnan harjoittamaa historian hyödyntämistä yhdistävän kansallisidentiteetin luomisessa.
Aiheesta muualla

Viralliset sivut (englanniksi)
Iso-Kahleinen

| Iso-Kahleinen |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°27′51″N, 26°47′10″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  suo-oja Levälampeen 
Järvinumero:  14.718.1.102
Mittaustietoja
Pinnankorkeus:  123,6 m  
Pituus:  770 m  
Leveys:  280 m  
Rantaviiva:  1,759 km  
Pinta-ala:  8,54 ha  
Suurin syvyys:  12,3 m  
Saaria:  ei saaria 
 fiIso-Kahleinen 
Iso-Kahleinen tai Iso Kahleinen on Pohjois-Savossa Rautalammilla  Myhinpään lähellä sijaitseva järvi.
Maantietoa

Järvi on 770 metriä pitkä, 280 metriä leveä, ja sen pinta-ala on 8,5 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,8 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Järven vedenpinnan korkeus on 123,6 metriä mpy.
Iso-Kaija

| Iso-Kaija |
| --- | --- |
Valtiot:  Suomi
Maakunnat:  Keski-Suomi
Kunnat:  Konnevesi
Koordinaatit:  62°42′10″N, 26°14′32″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskuoja:  oja Pyydysjärveen 
Järvinumero:  14.421.1.068
Mittaustietoja
Pinnankorkeus:  136,5 m  
Pituus:  490 m  
Leveys:  120 m  
Rantaviiva:  1,243 km  
Pinta-ala:  2,844 ha  
Saaria:  ei saaria 
 fiIso-Kaija 
Iso-Kaija  on Keski-Suomessa Konnevedellä  Pyydyskylän lähellä sijaitseva lampi.
Maantietoa

Lampi on 490 metriä pitkä, 120 metriä leveä, ja sen pinta-ala on 2,8 hehtaaria. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Keski-Keiteleen lähialueeseen (14.421) se kuuluu. Lammen vedenpinnan korkeus on 136,5 metriä mpy.
Ishman Bracey

Ishman Bracey (s. 9. tammikuuta 1901, Byram, Mississippi – k. 12. helmikuuta 1970, Jackson, Mississippi) oli yhdysvaltalainen delta blues -muusikko, kitaristi ja laulaja. Yhdessä Tommy Johnsonin kanssa hän oli keskeinen hahmo jacksonilaisissa musiikkipiireissä. Osassa vanhoista savikiekoista hänen nimensä kirjoitettiin virheellisesti muodossa "Ishmon".
Elämä

Bracey alkoi soitella paikallisissa tanssijaisissa ja juhlissa vuoden 1917 tienoilla. Hän työskenteli myös Illinois Central Railroadilla vesipoikana. Bracey teki ensimmäiset levytyksensä Victor-merkille Memphisissä helmikuussa 1928. Toista kitaraa soitti Charlie McCoy. He palasivat uudelleen levyttämään samana vuonna 31. elokuuta. Tämän jälkeen hän levytti Paramountille New Orleans Nehi Boys -yhtyeen mukana sekä neljä kappaletta Charles Taylorin kanssa. Kaikkiaan Ishman Braceyn tunnettu levytetty tuotanto käsittää vain 16 kappaletta (tämän lisäksi Paramount julkaisi kappaleet "Low Down Blues" ja "Run to Me at Night", joita ei kuitenkaan ole löydetty).
Levytysuransa jälkeen Bracey jatkoi esiintymisiä, usein Tommy Johnsonin kanssa. Ishman Bracey tuli uskoon toisen maailmansodan jälkeen, eikä ollut kiinnostunut uudesta urasta 1950-luvun lopun bluesbuumin aikaan. Hän kuitenkin johdatti tutkijat muun muassa Skip Jonesin jäljille. Bracey jatkoi esiintymisiä paikallisissa kirkoissa kuolemaansa asti.
Aiheesta muualla

Ishman Bracey  AllMusicissa (englanniksi)
Wolfenstein II: The New Colossus

| Wolfenstein II: The New Colossus |
| --- | --- |


Kehittäjä:  MachineGames
Julkaisija:  Bethesda Softworks
Jakelija:  Humble Store, Steam, Nintendo eShop, Microsoft Store, GOG.com ja PlayStation Store
Säveltäjä:  Mick Gordon
Pelisarja:  Wolfenstein
Pelimoottori:  Id Tech 6
Julkaistu:   27. lokakuuta 2017
Lajityyppi:  ensimmäisen persoonan ammuntapeli, toimintaseikkailupeli ja vaihtoehtohistoriapeli (d)
Pelimuoto:  yksinpeli
Ikäluokitus:  ESRB: Alkaen 17 vuotta  USK 18 
Alusta:  PlayStation 4, Xbox One, Microsoft Windows ja Nintendo Switch
Lisenssi:  Suljettu lisenssi
Jakelumuoto:  Optinen levy, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Wolfenstein II: The New Colossus on MachineGamesin ensimmäisen persoonan ammuntapeli Wolfenstein-pelisarjaan. Peli julkaistiin vuonna 2017 PlayStation 4-, Windows- ja Xbox One -alustoille sekä vuonna 2018 Nintendo Switch -alustalle.
Peli on herättänyt Yhdysvalloissa huomiota ennen julkaisua.
Kati Outinen ääninäyttelee pelissä suomalaista Ritva Tuomivaara -nimistä hahmoa.
Ääninäyttelijät

| 0 | 1 | 2 |
| --- | --- | --- |
|  Brian Bloom  | … |  William 'B.J.' Blazkowicz   |
|  Alicja Bachleda  | … |  Anya Oliwa   |
|  Gideon Emery  | … |  Fergus Reid   |
|  A.J. Trauth  | … |  Probst Wyatt III   |
|  Nina Franoszek  | … |  Irene Engel    |
|  Mark Ivanir  | … |  Set Roth   |
|  Alex Solowitz  | … |  Max Hass   |
|  Peter Macon  | … |  Bombate   |
|  Claudia Black  | … |  Jessica   |
|  Kati Outinen  | … |  Ritva Tuomivaara   |
Vastaanotto

Muropaketti antoi pelille 4,5/5 tähteä arvostelussaan.
V2.fi antoi pelille 5/5 tähteä arvostelussaan.
Vastaanotto > Palkinnot

Best Action Game
Aiheesta muualla

Wolfenstein II: The New Colossus MobyGamesissa (englanniksi)
Wolfenstein II: The New Colossus Internet Movie Databasessa (englanniksi)
Jacques Laperrière

| Stanley Cup  |
| --- | --- | --- |
|  | Montreal Canadiens | 1965  |
|  | Montreal Canadiens | 1966  |
|  | Montreal Canadiens | 1968  |
|  | Montreal Canadiens | 1969  |
|  | Montreal Canadiens | 1971  |
|  | Montreal Canadiens | 1973  |
Joseph Hughes "Jacques" Laperrière (s. 22. marraskuuta 1941 Rouyn, Quebec, Kanada) on entinen, NHL:n parhaaksi puolustajaksikin valittu kanadanranskalainen jääkiekkoilija. Hän edusti Montreal Canadiensia.
Saavutuksia ja palkintoja

Stanley Cup kuusi kertaa
Calder Trophy 1964
Norris Trophy 1966 (paras puolustaja)
Hockey Hall of Fameen 1987
Värianalyysi

Värianalyysi on kaupallinen palvelu, jossa asiakkaalle esitetään suositeltavia värejä pukeutumiseen ja meikkaukseen erilaisten kehon omia värejä analysoivien menetelmien tulosten perusteella. Asiakas saa käyttöönsä yleensä värikartan, jota voi hyödyntää vaate- ja kosmetiikkahankinnoissaan.
Analyysin idea

Menetelmien perusteiden mukaan värianalyysilla haetaan harmoniaa ihmisen kehon väreille suhteessa niihin väreihin, joita hän ottaa ulkopuolelta käyttöönsä – vaatteet, meikit ja muut tehosteet eli korut, asusteet jne. Lähtökohtaisesti pyritään tukemaan asiakkaan omia värejä, joita korostetaan värianalyysin mukanaan tuomilla vaatesävyillä.  Värianalyysin harrastajien mukaan oikein valitut värit kohottavat kasvonpiirteitä sekä tekevät ihosta heleän ja puhtaan näköisen. Väärin valittujen värien väitetään tekevän kasvoista väsyneen näköiset ja korostavan niissä olevia juonteita ja ryyppyjä.
Värianalyysit ovat rantautuneet myös yritysmaailmaan, erityisesti kansainväliseen toimintaan.
Värianalyysin teko

Värianalyysi tehdään esimerkiksi vertaamalla ihonväriä testivärikankaisiin. Kankaita kokeillaan testattavan kasvoja vasten ja katsotaan, miten sävy vaikuttaa kasvoihin. Testikankaiden sävyistä valitaan miellyttävämpi. Eri analyyseissä on eri perusteita valita suositeltava väriskaala asiakkaalle. Värianalyysin päätteeksi asiakas saa yleensä värikartan, jota voi käyttää esimerkiksi vaateostoksilla käydessään. Analyysin tekemiseen käytetään usein tietokoneohjelmia, jotka pystyvät erottamaan kymmeniä miljoonia värisävyjä toisistaan, ja tulokseksi voidaan saada hyvin yksilöllisiä värikarttoja.